**ELŐTERJESZTÉS**

**A KÉPVISELŐ-TESTÜLET**

**2019. szeptember 30.-i rendes ülésére**

**Előterjesztés**

**Helytörténeti Gyűjtemény referens megbízásáról**

A napirendet tárgyaló ülés dátuma: 2019.09.30.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ------

**2. Jogszabályi hivatkozások**:

**3.Költségkihatások** és egyéb szükséges feltételeket, illetve megteremtésük javasolt forrásai:

Nincs

**4. Tényállás bemutatása:**

A Kodolányi János Közösségi ház és könyvtár ad helyt a Telki Helytörténeti gyűjtemény kiállításának.

A Helytörténeti Gyűjteményt és kiállítást megálmodó Szigeti Antal képviselő több éves munkája eredményeként állítani össze azt a most látható kiállítást, mely a település megmaradt emlékeit őrzi annak utolsó száz éves történetéből.

Szigeti Antal képviselő aprólékos munkája eredményeként egy olyan gyűjtemény, kiállítás jött létre, melyre településünk minden lakója büszke lehet.

Szigeti Antal képviselő az önkormányzati választásokon nem indul képviselő-jelöltként. Tekintettel azonban arra, hogy a Helytörténeti gyűjtemény megőrzésében és kezelésében a továbbiakban is részt vállal, javasolnám Szigeti Antal megbízott helytörténeti referensként történő megbízását társadalmi minőségben.

A referens feladata a helytörténeti gyűjtemény gondozása, a Kodolányi János Közösségi Ház és könyvtár intézményvezetőjének- a helytörténeti gyűjteménnyel kapcsolatos - szakmai munkájában történő közreműködés, a helytörténeti gyűjtemény bemutatása az intézményvezető által egyeztetett látógatói kör számára.

Telki, 2019. szeptember 23.

Deltai Károly

polgármester

**Határozati javaslat**

**Telki Község Önkormányzat**

**Képviselő-testülete**

**/2019.( IX. )Öh. számú**

**Határozata**

**Helytörténeti referens megbízása**

Telki község képviselő-testülete úgy határoz, hogy a Telki Helytörténeti gyűjtemény mellé, mint annak gondozója társadalmi megbízatásban helytörténeti referenst bíz meg, Szigeti Antal személyben.

A helytörténeti referens feladata a helytörténeti gyűjtemény gondozása, a Kodolányi János Közösségi Ház és könyvtár intézményvezetőjének - a helytörténeti gyűjteménnyel kapcsolatos - szakmai munkájában történő közreműködés, a helytörténeti gyűjtemény bemutatása az intézmény nyitvatartási ideje alatt, az intézményvezető által egyeztetett látógatói kör számára.

A megbízatás visszavonásig él.

**Felelős:** Polgármester

**Határidő:** azonnal